CELEX: 32010D0316
Language: sk
Date: 2010-06-03 00:00:00
Title: 2010/316/: Rozhodnutie Rady z  3. júna 2010 , ktorým sa ustanovuje pozícia, ktorá sa má zaujať v mene Európskej únie vo Výbore pre potravinovú pomoc, pokiaľ ide o predĺženie Dohovoru o potravinovej pomoci z roku 1999

10.6.2010   
            
            
               SK
            
            
               Úradný vestník Európskej únie
            
            
               L 142/7
            
         ROZHODNUTIE RADY
   z 3. júna 2010,
   ktorým sa ustanovuje pozícia, ktorá sa má zaujať v mene Európskej únie vo Výbore pre potravinovú pomoc, pokiaľ ide o predĺženie Dohovoru o potravinovej pomoci z roku 1999
   (2010/316/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 214 ods. 4 a článok 218 ods. 9,
   so zreteľom na návrh Európskej komisie,
   keďže:
   
               (1)
            
            
               Dohovor o potravinovej pomoci z roku 1999 bol uzavretý v mene Európskeho spoločenstva rozhodnutím Rady 2000/421/ES (1) a jeho platnosť sa predĺžila rozhodnutiami Výboru pre potravinovú pomoc v júni 2003, júni 2005, júni 2007, júni 2008 a v júni 2009, aby zostal v platnosti do 30. júna 2010.
            
         
               (2)
            
            
               Dohovor o obchodovaní s obilninami z roku 1995 zostáva v platnosti do 30. júna 2011.
            
         
               (3)
            
            
               Platnosť Dohovoru o potravinovej pomoci z roku 1999 sa skončí 30. júna 2010 a otázka jeho predĺženia sa bude formálne riešiť na 102. zasadnutí Výboru pre potravinovú pomoc 4. júna 2010.
            
         
               (4)
            
            
               Na 101. zasadnutí Výboru pre potravinovú pomoc, ktoré sa konalo 9. decembra 2009, niektorí členovia vyjadrili svoju ochotu predĺžiť platnosť Dohovoru o potravinovej pomoci z roku 1999 o ďalší rok do 30. júna 2011. Európska únia sa vyjadrila, že sa bude snažiť prijať rozhodnutie týkajúce sa budúcnosti Dohovoru o potravinovej pomoci z roku 1999 v júni 2010 a že prípravy sa môžu začať okamžite bez toho, aby bola dotknutá formálna pozícia, ktorá sa oznámi na 102. zasadnutí Výboru pre potravinovú pomoc v júni 2010.
            
         
               (5)
            
            
               Existujú dva možné scenáre, v súvislosti s ktorými by Európska únia mala vypracovať pozíciu na účely 102. zasadnutia Výboru pre potravinovú pomoc:
               
                           a)
                        
                        
                           v rámci diskusií členov Výboru pre potravinovú pomoc o budúcnosti Dohovoru o potravinovej pomoci z roku 1999 sa pred 102. zasadnutím Výboru pre potravinovú pomoc dosiahne značný pokrok (t. j. dá sa očakávať, že opätovné prerokovanie Dohovoru o potravinovej pomoci z roku 1999/rokovanie o budúcom dohovore sa začne v priebehu roka 2010) a v takom prípade bude najvhodnejšie predĺžiť Dohovor o potravinovej pomoci z roku 1999 ešte o jeden rok. Komisia by v tomto prípade začala postup stanovený v článku 218 Zmluvy o fungovaní Európskej únie a odporučila Rade, aby povolila začatie rokovaní a prijala smernice na rokovania, alebo
                        
                     
                           b)
                        
                        
                           v rámci diskusií členov Výboru pre potravinovú pomoc o budúcnosti Dohovoru o potravinovej pomoci z roku 1999 sa pred 102. zasadnutím Výboru pre potravinovú pomoc nedosiahne značný pokrok a v takom prípade nebude predĺženie Dohovoru o potravinovej pomoci z roku 1999 o ďalší rok vhodné a Komisia by sa mala v mene Európskej únie a jej členských štátov formálne postaviť proti dosiahnutiu konsenzu vo Výbore pre potravinovú pomoc v otázke predĺženia Dohovoru o potravinovej pomoci z roku 1999.
                        
                     
         
               (6)
            
            
               Komisia, ktorá zastupuje Európsku úniu vo Výbore pre potravinovú pomoc, by sa preto mala rozhodnutím Rady poveriť, aby bola za predĺženie platnosti Dohovoru o potravinovej pomoci z roku 1999 o jeden rok, t. j. do 30. júna 2011, ak sa splní podmienka uvedená v odôvodnení 5 písm. a) alebo ak sa tak nestane, aby sa postavila proti konsenzu vo Výbore pre potravinovú pomoc v otázke takéhoto predĺženia,
            
         PRIJALA TOTO ROZHODNUTIE:
   Článok 1
   V prípade, že sa v rámci diskusie členov Výboru pre potravinovú pomoc o budúcnosti Dohovoru o potravinovej pomoci z roku 1999 dosiahne pred 102. zasadnutím Výboru pre potravinovú pomoc 4. júna 2010 značný pokrok (t. j. ak sa dá očakávať, že opätovné prerokovanie Dohovoru o potravinovej pomoci z roku 1999/rokovanie o budúcom dohovore sa začne v priebehu roka 2010), Európska únia zaujme vo Výbore pre potravinovú pomoc pozíciu v prospech predĺženia platnosti Dohovoru o potravinovej pomoci z roku 1999 o jeden rok, t. j. do 30. júna 2011.
   Ak sa táto podmienka nesplní, Európska únia bude formálne proti dosiahnutiu konsenzu vo Výbore pre potravinovú pomoc v otázke predĺženia Dohovoru o potravinovej pomoci z roku 1999 v súlade s článkom 13 rokovacieho poriadku Výboru pre potravinovú pomoc.
   Článok 2
   Komisia sa týmto poveruje vyjadriť jednu z pozícií ustanovených v článku 1 vo Výbore pre potravinovú pomoc.
   
      V Luxemburgu 3. júna 2010
      
         
            Za Radu
         
         
            predseda
         
         A. PÉREZ RUBALCABA
      
   
   
      (1)  Ú. v. ES L 163, 4.7.2000, s. 37.